open-index/open-wikipedia-markdown huggingface dataset:
Ellen

***Ellen*** foi unha comedia televisiva protagonizada pola actriz norteamericana Ellen DeGeneres, coa que conseguiu captar a atención do público entre 1994 e 1998. Este programa, da cadea ABC, foi moi popular nas primeiras tempadas en parte grazas ao enxeño humorístico de DeGeneres, o que lle valería o cualificativo da Seinfeld feminina.

## Características 
*Ellen* acadaría o seu punto de máximo interese en abril de 1997, cando DeGeneres (e a súa personaxe da serie) saíu do armario: por unha parte na revista Time e por outra na televisión, onde declarou publicamente que era lesbiana a Oprah Winfrey, que interpretaba o papel de terapeuta naquel capítulo. A pesar da polémica, ou quizais debido a ela, o episodio no que isto sucedía, titulado "The Puppy Episode" ("Episodio do Cachorro"), foi un dos máis vistos da serie.

Pola contra, os episodios posteriores non conseguiron repetir tal éxito e, tras un descenso das audiencias, a serie foi retirada da programación. DeGeneres volveu realizar unha xira de monólogos, actividade que caracterizou os seus primeiros pasos no mundo artístico, e máis tarde restableceríase con éxito como presentadora.
Internacional de Federacións Anarquistas

A **Internacional de Federacións Anarquistas** (**IFA**) é unha organización específica anarquista de carácter transnacional fundada en 1968. O seu obxectivo é contrarrestar o poder do Estado e o capitalismo na era da globalización, construíndo e fortalecendo estruturas anarquistas internacionais efectivas.
A organización xurdiu dunha conferencia internacional de anarquistas en Carrara, Italia, participando as tres federacións existentes naquel momento a nivel europeo: Federazione Anarchica Italiana (Italia), Fédération Anarchiste (Francia) e Federación Anarquista Ibérica (España e Portugal), á que se sumou a Federación de Bulgaria, no exilio Francia. A IFA mantén contactos con outras organizacións de ideoloxía anarquista, como a Asociación Internacional dos Traballadores, anarcosindicalista.

A organización baséase nos principios do federalismo, o acordo libre e a axuda mutua, e conta cun secretariado internacional chamado *Comisión de Relacións Internacionais das Federaciones Anarquistas* (CRIFA), que é rotatorio entre as federacións nacionais afiliadas á IFA.

## Federacións da IFA 
* Federación Libertaria Argentina (Arxentina)
* Federación Anarquista de Belarús
* Anarchist Federation (Reino Unido e Irlanda)
* Federación Anarquista Checoslovaca
* Fédération Anarchiste - Francia e Bélxica
* Federación de Alemaña
* Federazione Anarchica Italiana - Italia
* Federación Anarquista Ibérica - España e Portugal
* Federación de Rusia
* Federacija za anarhističko organiziranje  - Eslovenia e Croacia

## Véxase tamén 
### Outros artigos
* Asociación Internacional dos Traballadores

* Solidariedade Internacional Libertaria
* Cruz Negra Anarquista

### Ligazóns externas 
* Internacional de Federacións Anarquistas, páxina web oficial da organización.
Larazo

O topónimo **Larazo** pode referirse a:

;En Galiza
***Larazo**, parroquia do concello de Vila de Cruces;
****Larazo**, lugar de dita parroquia.

## Véxase tamén
### Outros artigos
***O Larizo**, lugar da parroquia de Alba, no concello de Vilalba.
The Ellen Degeneres Show

**The Ellen Degeneres Show** é un programa de televisión presentado pola actriz e presentadora norteamericana Ellen DeGeneres desde setembro de 2003.

Supuxo o retorno á pequena pantalla despois do escaso éxito da súa serie The Ellen Show. Este novo programa, emitido en horario matinal, presenta o formato de talk show. Entre a multitude de talk shows que xurdiron nas televisións norteamericanas nos últimos anos, o de Ellen DeGeneres foi gañando un espazo e recibindo críticas bastante positivas. Curiosamente, a primeira celebridade invitada no seu programa foi Jennifer Aniston, unha icona gay nos Estados Unidos.

O programa foi nomeado a once premios Daytime Emmy na súa primeira tempada de emisión. DeGeneres fíxose moi popular con este programa polos seus bailes e cancións co público no inicio do programa e durante as pausas publicitarias. Adoita dar diversos premios e viaxes (grazas aos patrocinadores) ao público que acode a vela en directo. O 17 de novembro de 2005, o programa emitiuse ao revés, de xeito parecido ao filme Memento.
The Ellen Show

***The Ellen Show*** foi unha exitosa comedia da actriz norteamericana Ellen DeGeneres emitida orixinalmente na canle CBS entre os anos 2001 e 2002 e posteriormente en televisións de todo o mundo.

Esta serie supuxo o retorno á televisión da actriz tras a retirada do seu primeiro traballo de éxito Ellen. A súa personaxe na serie volvía ser unha lesbiana, pero desta vez non constituía o tema central da obra. A serie recibiu boas críticas, pero non tivo o apoio de público, polo que foi retirada ao fin da primeira tempada.
Manuel Suárez Castro

**Manuel Suárez Castro**, nado en Ourense o 6 de outubro de 1889 e finado na mesma cidade o 27 de xullo de 1937, foi un político socialista galego, alcalde da súa cidade natal.

## Traxectoria 
De profesión mestre de obras. Foi un destacado dirixente da Unión General de Trabajadores na provincia de Ourense e militante do Partido Socialista Obrero Español, durante o primeiro bienio da Segunda República Española foi Tenente de Alcalde e deputado provincial. Co triunfo da Fronte Popular nas eleccións de febreiro de 1936, foi elixido Alcalde. De orientación moderada, próximo á liña de Indalecio Prieto, salientouse polas melloras na prestación de servizos do hospital provincial que ampliaron a gratuidade e calidade da asistencia.

### Golpe de estado e asasinato 
Despois do golpe de Estado do 18 de xullo de 1936, pasou algunhas semanas refuxiado na casa duns amigos até que foi detido. Inculpado e procesado o 11 de decembro de 1936, a petición do fiscal foi a de morte. Foi xulgado en consello de guerra presidido por Ambrosio Feijoo Pardiñas no que actuou como fiscal Joaquín Otero Goyanes o 23 de marzo de 1937, con Marcial García Barros, Anselmo López García, Marcelino Otaduy Vázquez, Eduardo París Villar, Antonio Taboada Nóvoa e Higinio López Barrio, imputándoselle ironicamente o delito de rebelión militar, coas circunstancias modificadoras de perversidade e transcendencia. Foille aplicada a pena de morte e fusilárono o 27 de xullo de 1937, no Campo de Aragón xunto con Eduardo París Villar, Ramón Figueiras Añel, José González González, Antonio Colmenero Villamarín, Camilo Gago González, Antonio Taboada Nóvoa e Higinio López Barrio.

## Notas 
## Véxase tamén 
### Bibliografía 
* 
* 

### Ligazóns externas 
* Recensión biográfica  
* Expediente de responsabilidades políticas de Marcial García Barros, Anselmo López García, Marcelino Otaduy Vázquez, Eduardo París Villar, Higinio López Barrio; Antonio Taboada Nóvoa e Manuel Suárez Castro.
Ethnologue

***The Ethnologue: Languages of the World*** é unha publicación impresa e virtual de SIL International (antes coñecida como o *Summer Institute of Linguistics*, "Instituto Lingüístico de Verán"), unha organización cristiá de servizos lingüísticos que estuda as linguas menos coñecidas, basicamente para prover servizos misioneiros aos seus falantes. Posúe estatísticas de 6.809 idiomas (edición do ano 2000, 6.912 na súa web en febreiro do 2007), incluíndo o número de falantes, a súa localización, dialectos, afiliación lingüística, dispoñibilidade de textos bíblicos etc. Actualmente é un dos inventarios máis completos das linguas existentes, xunto ao Linguasphere Register .

## Código SIL 
*Ethnologue* ofrece un código de tres caracteres chamado *código SIL* para cada linguaxe descrita, que excede significativamente o incluído nos estándares ISO 639 e RFC 3066.

## Críticas 
Ademais dun nome principal para a lingua, Ethnologue adoita dar unha selección extensa, pero a miúdo incompleta, dos nomes alternativos utilizados polos falantes, os gobernos, países veciños etc. sen considerar cuestións de oficialidade, corrección política ou sensibilidades feridas.

Ethnologue non pode deixar de conter algúns erros, como é inevitable nunha iniciativa desta magnitude. Por exemplo, ao preparar a 14ª edición agregáronse linguas como o *Chenoua* mentres que se suprimiron outras supostas linguas como o *Nemadi* ou o *Wutana*.

### Neutralidade 
Discutiuse ocasionalmente a neutralidade dos criterios científicos usados por Ethnologue, en especial no relacionado coa Biblia e as relixións *do Libro*. Un caso destacado é a clasificación do árabe xunto ao hebreo como parte das *linguaxes semíticos centrais do sur*, distinguíndoos do arameo, mentres que o consenso académico tende a ver como máis próximos ao hebreo e ao arameo.
## Notas 
## Véxase tamén 
### Outros artigos 
* Glottolog
* SIL International

### Ligazóns externas 
* Versión web de *The Ethnologue* (en inglés)
701

## Acontecementos 
* Xoán VI é nomeado Papa da Igrexa católica.
* Vitiza, que xa fora asociado ao goberno en 697, comeza a mandar como único rei dos visigodos (até 709)

## Nacementos 
* Li Po, poeta chinés (m. 762).

## Mortes 
* Serxio I, Papa da Igrexa católica.
* Éxica, monarca visigodo de Hispania.
* Raghinperto, rei dos longobardos.

## Véxase tamén 
Historia ano a ano
Califato

Un **califato** (en árabe: خلافة) era un territorio gobernado por un califa, sucesor do profeta Mahoma no exercio político do poder. Este era a máxima autoridade do mundo islámico. Controlaba a administración, tanto central como territorial, a xustiza e a relixión. Tamén era o *imán* ou xefe relixioso e se lle recoñecía como ***príncipe dos crentes***. O cargo de califa pasou a ser hereditario dende o goberno da familia Omeia.

## Califatos do islam 
Xurdiron ou foron creados os seguintes califatos até a súa abolición en 1924:

* Califato Rashidun *ou dos catro califas ortodoxos* (632-661). Foron escollidos pola comunidade e é o único califato recoñecido tanto por suníes como por xiíta.
* Califato Omeia (661-756). Primeiro califato hereditario de orientación sunnita. A súa capital foi Damasco).
* Califato Abbássida (756-1517). De orientación sunnita. A súa capital foi Kufa (756-762), despois Bagdad (762-1258) e, finalmente, O Cairo (1258-1517).
* Califato fatimita (909-1171). De orientación xiíta. As súas capitais foron Kairouan (909-973) e  O Cairo (973-1171).
* Califato Omeia de Córdoba (929-1031). De orientación sunnita.
* Califato Otomán (1517-1924). De orientación sunnita. As súas capitasi foron Edirne e Istanbul (1453-1924). Turquía aboliu o califato na reforma constitucional de 1924.

Ademais, o Imperio almohade (1145-1269), con capital en Marrakech, e despois en Málaga, aínda que, oficialmente, non foi un califato nin o seu gobernante empregou o título de califa, si usou un tratamento que adoitaba estar asociado ao califa: o de *príncipe dos crentes* (posteriormente, herdado polo sultán de Marrocos, até hoxe).

### Época moderna e contemporánea 
Hussayn ibn Alí, xerife da Meca, trala caída do Imperio Otomán e en medio dos debates que se produciran non mundo islámico sobre a recuperación do recentemente abolido califato, utilizou durante algúns anos, até a súa morte, o título de "califa".

O islamismo político contemporáneo pretende restablecer esta institución, considerando que é o único marco lexítimo para dirixir "correctamente" a *umma* ou comunidade dos crentes. Un exemplo diso sería a instauración do autoproclamado "califato" do Estado Islámico na zona de Siria e Iraq.miniatura|Idade dos Califas.|centro
Anne Heche

**Anne Celeste Heche**, nada o 25 de maio de 1969 en Aurora, Ohio, e finada o 12 de agosto de 2022, foi unha actriz, realizadora, escenógrafa e produtora norteamericana. Acadou gran fama a nivel mundial durante a súa relación coa actriz e presentadora Ellen DeGeneres e a posterior ruptura.

## Traxectoria 
### Primeiros anos 
Anne Heche comezou a súa carreira con 12 anos como corista nun café teatro para contribuír á subsistencia da súa familia. Descuberta por un cazatalentos aos 15 anos, cando participaba nas obras de teatro do seu instituto, rexeitou participar na serie *As the world turns* para poder seguir axudando á súa familia. 

### Éxito precoz 
Finalmente, con 17 anos e despois de obter o seu diploma, partiu cara Nova York para participar na serie de televisión *Another World* interpretando ás xemelgas Vicky Hudson Frame e Marley McKinnon. As súas actuacións durante catro anos na serie supuxéronlle a consecución dun Daytime Emmy Award en 1991.

### Carreira no cine 
Anne Heche abandonou esta serie en 1991 para comezar a súa carreira cinematográfica. Despois dunha serie de filmes de pouco éxito, destacou en obras como *Walking and Talking* en 1996 e posteriormente con *The Juror* (*O Xurado*) xunto a Demi Moore. Pero foi a actuación como muller de Johnny Depp en *Donnie Brasco* o que lle valería as louvanzas da crítica. Participou posteriormente en Volcano ao lado de Tommy Lee Jones.

### Pasamento 
En agosto de 2022 sufriu un accidente de tránsito que lle provocou unha ferida anóxica cerebral severa, polo que estivo en coma en situación crítica. A súa familia comunicou que non se esperaba que sobrevivise, pero que a súa elección sempre fora doar os seus órganos e que se mantiña nun sistema de soporte vital para determinar se algún deles era viable.

## Filmografía como actriz 
* *O Pioneers!* (1992)
* *If These Walls Could Talk* (1996)
* *The Juror* (1996)
* *Wild Side* (1996)
* *Walking and Talking* (1996)
* *Donnie Brasco* (1997)
* *Volcano* (1997)
* *I Know What You Did Last Summer* (1997)
* *Wag the Dog* (1997)
* *Psycho* (1998, un remake do clásico de 1960 de Alfred Hitchcock)
* *Return to Paradise* (1998)
* *Six Days Seven Nights* (1998)
* *The Third Miracle* (1999)
* *Ally McBeal* (2000-2001)
* *Prozac Nation* (2001)
* *John Q* (2002)
* *Birth* (2004)
* *Everwood* (2004/2005)
* *Nip/Tuck* (2005)
* *Fatal Desire* (2006) (TV movie)
* ''Suffering Man's Charity* (2006)
* *Men In Trees*
* *Superman: Doomsday* (só voz, 2007)

## Filmografía como directora 
* *Reaching Normal* (2001) (TV)
* *On the Edge* (2001) (TV)
* *Ellen De Generes: American Summer Documentary* (2001) (TV)
* *If These Walls Could Talk 2'' (2000) (TV)

## Notas 
## Véxase tamén
861

## Acontecementos 
### Oriente Próximo 
* 11 de decembro : Asasinato do califa abasida Al-Mutawakkil, nun complot no que está compinchado o seu fillo Al-Muntasir, que pasa a ocupar a dirección do califato (até 862).

### Europa 
* Os viquingos devastan a cidade de Winchester (Essex, Inglaterra).
* Froila, conde de Lugo.
* Os bizantinos reconquistan Creta dos árabes.

## Nacementos 
*

## Mortes 
* Ahmad ibn Muhammad ibn Kathīr al-Farghānī, astrónomo exipcio.
* García Iñiguez de Pamplona, pai de Sancho Garcés I de Navarra.
* Al-Mutawakkil, califa abbásida.

## Outros 
*

Historia ano a ano
842

## Acontecementos 
* Batalla da Ponte de Corniana.
* Os musulmáns apodéranse da cidade italiana de Messina.
* Musa ibn Musa ibn Qasí, gobernador de Tudela, nega a autoridade do emir de Córdoba, rexeitando sucesivos ataques das forzas centrais que tentaban submetelo, de xeito que ten o poder real no seu territorio, que inclúe Zaragoza, até a súa morte (862), polo que era chamado o "terceiro rei de Hispania".

* Xuramento de Estrasburgo (ó máis antigo documento redactado en alto alemán e protofrancés), polo que Lois o Xermánico e Carlos o Calvo reforzan a súa alianza para repartirse o Imperio franco

## Nacementos 
* Al-Mutamid († 892), futuro 50º califa abasida entre 870 e 892.

## Mortes 
* Saga, emperador do Xapón (n. 786):
* Afonso II, rei de Galicia (n. 759).
* 20 de xaneiro - Teófilo, emperador do Imperio Romano Oriental (n. ca. 813)

## Outros 
* Edificación da mesquita de Samarra (hoxe en Iraq), unha das emblemáticas do islam primitivo.

Historia ano a ano
Djimon Hounsou

**Djimon Gaston Hounsou**, nado o 24 de abril de 1964 en Cotonou, Benín, é un actor, modelo e bailarín nacionalizado en Estados Unidos. Foi nomeado dúas veces ó premio Oscar.

## Traxectoria 
Djimon Hounsou naceu en Cotonou, Benín, en 1964, e é fillo de lbertine e Pierre Hounsou, que era cociñeiro. Emigrou a Lión, en Francia, á idade de trece anos xunto co seu irmán, Edmond. Durante un tempo viviu na rúa ata que foi descuberto polo deseñador de moda Thierry Mugler en 1987, establecendo a súa carreira en París. En 1990 trasladouse aos Estados Unidos. Un ano antes da obtención do seu graduado escolar, deixou os estudos sen rematar. A partir da súa viaxe aos Estados Unidos comezou a traballar no cine.

## Filmografía 
### Televisión 
## Notas 
## Véxase tamén
Transexualidade

miniatura|Amanda Lepore, transexual.
O transexual é un dos colectivos representados no acrónimo LGTBI. Unha persoa **transexual** é aquela cuxa identidade de xénero non coincide coa asignada no momento do nacemento a partir da súa morfoloxía xenital.

A palabra transexual identifica a quen se someteu a procedementos médicos cirúrxicos e endócrino para axustar o seu corpo á súa  identidade de xénero. Quen non pasa por procedementos médicos é denominado persoa transxénero. Porén, o concepto transexual adoita aplicarse a ambas as dúas realidades. Ademais da adecuación corporal ao seu corpo, as persoas transexuais experimentan tamén un proceso de transición psicolóxica e social para adecuarse á súa identidade de xénero.

As mulleres transexuais son aquelas que naceron cuns xenitais considerados masculinos e foron socializadas como homes. Os homes transexuais son aqueles que naceron cuns xenitais considerados femininos e foron socializados como mulleres.

## Despatoloxización 
A transexualidade foi durante moito tempo considerada unha doenza, mesmo en círculos científicos. Porén, a Organización Mundial da Saúde (OMS) publicou en 2018 unha actualización do seu manual de enfermidades para despatoloxizar a transexualidade. Deste xeito, saíu do capítulo de trastornos para pasar a formar parte dunha epígrafe sobre condicións relativas á saúde sexual.

## Aspectos legais 
No ano 1983 deixou de considerarse delito en España a cirurxía de reasignación de xénero. En 1987 o Tribunal Supremo dita a primeira sentenza na que se declara a favor de recoñecer o cambio de sexo e nome legal dunha persoa transexual. En 1989 o Parlamento Europeo aproba a Resolución Contra a Discriminación das Persoas Transexuais.

No 2006 emítese a Circular 7/2006, do 9 de marzo, sobre integración penitenciaria de persoas transexuais nos cárceres españois.

Transxénero é considerado un termo paraugas para persoas que foxen dos roles de xénero. Entre tanto moitas persoas transexuais non se identifican como transxénero. Algúns ven transxénero como descaracterización e non recoñecemento das súas identidades, porque para estes o termo significa "quebra de papeis sociais de xénero", cando de feito se ven a si mesmos como pertencentes a un rol de xénero, pero diferente do que lles foi asignado no nacemento.

## Notas 
## Véxase tamén 
### Outros artigos 
* Hedwig and the Angry Inch
852

## Acontecementos 
* Muhammad I é o 5º emir de Córdoba, no Al-Andalus (até 886).
* Abd al-Karim ben Mugith dirixe un ataque musulmán que destrúe Barcelona, que estaba so o poder do conde Alerán.
* Comeza o seu reinado Boris I, rei de Bulgaria (até 889).

## Nacementos 
*

## Mortes 
* Abd ar-Rahman II, emir de Córdoba (n. 788).
* Íñigo Arista, soberano de Pamplona.
* Du Mu, poeta chinés.
* Beorhtwulf, rei do reino anglosaxón de Mercia.
* Aethelstan de Kent, rei do reino anglosaxón de Kent.

## Outros 
*

Historia ano a ano
886

## Acontecementos 
* 29 de agosto: León VI, accede ao trono imperial bizantino.
* Alfredo, rei de Wessex, Gran Bretaña, conquista Londres.
* Al-Mundir, novo emir de Córdoba, no Al-Andalus (até 888).
* Rebelión de Ibn Marwan al-Yalliqí (é dicir *Ibn Marwan o Galego*), que logrou crear un principado, independente de Córdoba, arredor de Badaxoz (886-929).

## Nacementos 
*

## Mortes 
* Muhammad I, emir de Córdoba.
* 29 de agosto: Basilio I, emperador bizantino (n. 811).

## Outros 
*

Historia ano a ano
4 Non Blondes

**4 Non Blondes** foi unha banda estadounidense de rock alternativo de principios dos 90. Son coñecidas fundamentalmente polo seu exitoso sinxelo de 1993 *Whats Up?*.

En 1995 participaron coa canción "Misty Mountain Hop" no traballo *Encomium*, álbum tributo a Led Zeppelin. Linda Perry iniciou a súa carreira en solitario en 1995, disolvéndose o grupo despois de gravar e antes de publicar o seu segundo álbum.

## Membros 
* Linda Perry (cantante)
* Roger Rocha (guitarra)
* Christa Hillhouse (baixo)
* Dawn Richardson (batería)
* Wanda Day (batería antes de lanzar *Bigger, Better, Faster, More*)

## Discografía 
### Álbums 
### Sinxelos 
* "Dear Mr. President" (1993)
* "What's Up" (1993) nº1 Países Baixos, nº2 Australia, nº2 UK, nº14 USA (The Billboard Hot 100), nº19 Modern rock, nº16 Mainstream rock
* "Spaceman" (1993) nº39 US Mainstream Rock
* "Superfly" (1993)

## Ligazóns externas 
* Letras de "4 Non Blondes"
707

## Acontecementos 
### Asia 
* Gemmei (661-721) ascende ao trono do Xapón (até 715).
* Romualdo II convértese en duque de Benevento (ou en 706).

## Nacementos 
* Carlomán - mordomo de palacio do reino de Austrasia (m. 754).

## Mortes 
* Xisulfo I, duque de Benevento (ou en 706).
* Mommu, emperador do Xapón (n. 683).
* 11 de xaneiro - Xoán VI, papa da Igrexa católica.

## Véxase tamén 
Historia ano a ano
708

## Acontecementos 
### Asia 
* O khan Nazaktar, príncipe dos turcos shahi, aliado co reino do Tíbet, ocupa Bactria, que estaba en poder dos Omeias.

### Europa 
* 15 de xaneiro - Sisinio sucede a Xoán VII no trono pontificio. Apenas gobernará a Igrexa de Roma un par de semanas.
**25 de marzo - Constantino é elixido novo papa (até 715), sucedendo a Sisinio.

### Economía 
* Comeza a cuñaxe, neste ano, das primeiras moedas xaponesas coñecidas.

## Nacementos 
*

## Mortes 
* 4 de febreiro - Sisinio, papa.

## Outros 
*

Historia ano a ano
709

## Acontecementos 
* Xoán III Rizocopo sucede a Teofilacto no exarcado de Rávena.

## Nacementos 
* Yan Zhenqing, gobernador e célebre calígrafo chinés.

## Mortes 
* Sigeheard, rei do reino anglosaxón de Essex.

## Véxase tamén 
Historia ano a ano
710

## Acontecementos 
* As tropas do Hexarcado de Ravena rebélanse, asasinan o hexarca e nomean un novo xefe.
* Inicio do goberno de Rodrigo, rei visigodo de Hispania.
* Akhila, fillo do rei visigodo Vitiza, marxinado da sucesión ao trono por Rodrigo, pasa a Marrocos, onde solicita a axuda dos musulmáns.
** Akhila mantén o poder na Tarraconense e parte da Cartaxinense.

## Nacementos 
* Desiderio, rei dos longobardos (data aproximada).

## Mortes 
* Witiza, rei dos visigodos.

## Véxase tamén 
Historia ano a ano
Carballeira de Barcia

miniatura|dereita|A carballeira de Barcia a finais do inverno.
A **carballeira de Barcia** é unha carballeira na parroquia de Santo Estevo de Barcia, en Lalín, que ten un gran número de carballos centenarios (ao redor de 600) aliñados entre si a uns 10 metros de distancia. Nela ten lugar todos os anos a celebración da festa da parroquia, así como a da Terceira Idade (que reúne persoas idosas de toda a contorna) desde hai uns cantos anos.

## Véxase tamén 
### Ligazóns externas 
* Información sobre a carballeira na web do Concello de Lalín
Condado de Cluj

**Cluj** é un condado administrativo de Romanía, na rexión histórica de Transilvania. A súa capital é a cidade de Cluj-Napoca. En 2002 tiña unha poboación de 702.755 e unha densidade de poboación de 105 h/km².

A maior parte da poboación é valaca ou romanesa, habendo tamén unha importante minoría húngara, así como asentamentos xitanos.

## Divisións administrativas 
O distrito conta con 5 municipios, unha cidade e 74 comunas.

### Municipios 
*A capital: Cluj-Napoca que conta cunha poboación de 318.027 habitantes (2002).
*Câmpia Turzii 
*Dej
*Gherla
*Turda

### Cidades (Oraşe) 
*Huedin

### Comunas 
## Véxase tamén
Vinxeira Grande, Celas, Culleredo

**Vinxeira Grande** é un lugar da parroquia de Celas, no concello de Culleredo, (provincia da Coruña). Do outro lado do río dos Pregos sitúase Vinxeira Pequena.

Segundo o Instituto Galego de Estatística, en 2024 tiña 119 habitantes (56 homes e 63 mulleres).

## Notas 
## Lugares e parroquias 
### Lugares de Celas 
### Parroquias de Culleredo 
## Véxase tamén 
### Outros artigos 
* Lugares de Culleredo
Hermes Quijada

**Hermes Quijada**, morto o 30 de abril de 1973 en Buenos Aires, foi un militar arxentino pertencente á Mariña, que foi asasinado en 1973 polo Ejército Revolucionario del Pueblo, fracción 22 de Agosto (ERP-22 de Agosto), poucos días antes de finalizar o goberno militar dirixido polo xeneral Alejandro Agustín Lanusse e cando xa fora elixido presidente constitucional Héctor Cámpora.

## Biografía
Hermes Quijada ingresou na Armada Arxentina, desempeñándose como aviador naval. Foi o primeiro piloto arxentino que aterrou no Polo Sur. Alcanzou o grao de contraalmirante.

En 1972 foi o encargado de ler por televisión a versión oficial sobre os sucesos do 22 de agosto na base aeronaval Almirante Tsar de Trelew, cando resultaron mortos 16 guerrilleiros detidos, no que logo se coñeceu como o Masacre de Trelew.

### Morte
Hermes Quijada foi atacado cando viaxaba no seu automóbil no cruzamento das rúas Junín e Cangallo (actualmente chamada Tte. Gral. Perón) no barrio Congreso da cidade de Bos Aires. Recibiu seis disparos a queimaroupa, un deles na cabeza, que lle produciron a morte pouco despois de ingresar ao Hospital Naval. Na acción resultou morto tamén un dos atacantes, Víctor José Fernández Palmeiro, membro do Ejército Revolucionario del Pueblo.

## Véxase tamén
### Ligazóns externas
* *Asesinato del Contraalmirante Hermes Quijada*, La Década del 70
Secuestro

O **secuestro** é o acto de privar ilicitamente a unha persoa ou grupo de persoas da súa liberdade de movemento, normalmente durante un tempo determinado, e co obxectivo de conseguir un rescate ou obter calquera tipo de rédito político ou dos medios. As persoas que levan a cabo un secuestro coñécense como secuestradores.

Os secuestradores, xeralmente, e previo ao secuestro da súa vítima, seguen os seus movementos cotiáns durante días anteriores ao evento, coa finalidade de coñecer as súas rutas de tránsito e horarios habituais para así lograr con maior éxito a súa empresa delituosa. Cando se trata de bandas organizadas para cometer este tipo de delitos, organízanse en células, é dicir, hai suxeitos que se encargan de realizar as negociacións telefónicas cos familiares da vítima para esixir o pago do rescate, outros se encargan de prover de alimentos e vixiar á persoa secuestrada durante o tempo que dura en cativerio, así como que outros interveñen ao momento de someter á vítima ao momento de interceptala e trasladala ao lugar onde se manterá en cativerio, lugar que en ocasións é cambiado co fin de distraer a atención das autoridades no caso de que se denuncie o feito.

Por regra xeral, a lexislación de todos os países teñen penas moi elevadas para este tipo de delitos, chegando nalgunhas ocasións á pena de morte. En Estados Unidos foron executados varios secuestradores ao longo da súa historia. Tamén en multitude de ocasións os secuestros terminan co asasinato da vítima do mesmo e, en calquera caso, un secuestro sempre carrexa graves secuelas psicolóxicas ás vítimas dos mesmos.

Un dos trastornos psicolóxicos que poden derivarse dun secuestro é o chamado síndrome de Estocolmo.
Under A Blood Red Sky

***Under a Blood Red Sky***, é unha gravación oficial do concerto que ofreceu U2 nunhas canteiras abandonadas de Colorado (Red Rocks) o 5 de xuño de 1983, e no que tocaron temas dos seus álbums War, October e Boy. A edición en disco só incluíu dous temas deste concerto, completándoo con cancións tocadas nun festival en St. Goarhausen, Alemaña Occidental, e nun concerto de Boston.

## Lista de temas
#Gloria – 4:45 
#11 O'Clock Tick Tock – 4:43
#I Will Follow – 3:47 
#Party Girl – 3:08 
#Sunday Bloody Sunday – 5:17 
#The Cry / The Electric Co. / Send in the Clowns – 5:23 
#New Year's Day – 4:36 
#40 – 3:43
Rattle and Hum

**Rattle and Hum** é un álbum híbrido de estudio e ao vivo da banda irlandesa de rock U2, publicado o 10 de outubro de 1988 a través do selo Island Records. O disco estivo acompañado dun documental dirixido por Phil Joanou, sendo lanzado o 27 de outubro dese mesmo ano coa distribución de Paramount Pictures. O álbum foi producido por Jimmy Iovine. Tras o éxito do anterior disco da banda, *The Joshua Tree*, o proxecto *Rattle and Hum* captura as súas continuas experiencias coa música de raíces estadounidense na xira Joshua Tree Tour, incorporando aínda máis elementos de blues rock, folk rock, e gospel ao seu son.

Aínda que *Rattle and Hum* tiña a intención de representar á banda rendendo homenaxe a músicos lendarios, algúns críticos acusaron a U2 de tentar situarse entre as filas deste tipo de artistas. A recepción crítica tanto para o álbum como para a película foi mixta; un editor de *Rolling Stone* falou da "emoción" do álbum; outro cualificouno de "equivocado e grandilocuente". A película recadou só 8,6 millóns de dólares, pero o álbum foi un éxito comercial, alcanzando o número un en varios países e vendendo 14  millóns de copias. O sinxelo principal "Desire" converteuse na primeira canción número un da banda no Reino Unido, chegando ao número tres nos Estados Unidos. Ante un estancamento creativo e unha reacción crítica contra *Rattle e Hum*, U2 reinventouse nos anos 90 a través dunha nova dirección musical e imaxe pública.

## Listaxe de cancións 
## Notas
848

## Acontecementos 
* Marzo: os viquingos devastan Bordeos, na desembocadura do Garona. Os xudeus son acusados de lles vender a cidade aos saqueadores.
* Corsarios gregos saquean Marsella.

## Nacementos 
* Alfredo (*o Grande*), rei de Inglaterra († 899).
* Afonso III o Grande, rei de Asturias e Galicia (m. 910).

## Mortes 
* Drest X, rei dos pictos.

## Outros 
Historia ano a ano
896

## Acontecementos 
* Os húngaros ou maxiares traspasan os Cárpatos e entran nas chairas do río Tisza e o Danubio medio.
* O rei dos búlgaros, Simeón I, derrota os bizantinos en Bulgarophygon.
* Viquingos daneses estabelécense na desembocadura do río Sena.
* 22 de maio - É elixido papa Estevo VII.

## Nacementos 
*

## Mortes 
* 4 de abril: Formoso, papa (n. 816)
* 26 de abril : Bonifacio VI, papa.
* Walfredo de Friúl, conde de Verona e margrave de Friúl.

## Outros 
*

Historia ano a ano
Wide Awake In America

***Wide Awake in America*** é un disco metade en directo e metade en estudo da banda irlandesa U2 publicado o 1 de xullo de 1985, un ano despois do disco *The Unforgettable Fire*, con motivo da xira deste disco. É un EP con só catro cancións. O disco publicouse baixo a produción de Brian Eno e Daniel Lanois.

## Lista de temas 
# "Bad" (en directo) 7:59
# "A Sort of Homecoming" (en directo) 4:04
# "Three Sunrises" 3:46
# "Love Comes Tumbling" 4:41
The Unforgettable Fire

***The Unforgettable Fire*** é un dos discos do grupo de música U2. Caracterízase por un desapego á actitude punk do disco anterior, *War*, para sumirse nunha experimentación de atmosferas sonoras, a partir de guitarras e sintetizadores, achegados en gran medida polo produtor Brian Eno.

Para a promoción deste álbum os irlandeses realizaron a xira *Unforgettable Fire Tour*.
## Temas 
# "A Sort Of Homecoming" 
# "Pride (In The Name Of Love)" 
# "Wire"
# "The Unforgettable Fire"
# "Promenade"
# "4th Of July"
# "Bad"
# "Indian Summer Sky" 
# "Elvis Presley And America" 
# "MLK"

## Vídeo 
Despois de sacalo álbum en 1984, U2 lanzou ***The Unforgettable Fire Collection***, unha compilación en VHS de vídeos musicais do disco canda un documental de como se fixo o álbum de 30 minutos. O documental foi tamén despois incluído como material extra no vídeo *U2 Go Home: Live from Slane Castle*.

### Temas 
# "*The Unforgettable Fire*" – dirixido por Meiert Avis.
# "*Bad*" – dirixido por Barry Devilin
# "*Pride* (In the Name of Love)" – dirixido por Donald Cammell
# "*A Sort Of Homecoming*" – dirixido por Barry Devlin
# *The Making of the Unforgettable Fire* – dirixido por Barry Devlin (documental)
Illa Dog

A **illa Dog** é a terceira illa en tamaño do arquipélago de Anguila, no mar Caribe, especificamente ao oeste da illa de Anguila. Posúe unha área de 2´07 km² e atópase deshabitada. Está situada aproximadamente a 13 km. ao noroeste de Anguila. É baixa e rochosa, con tres pequenos caios nas costas oeste e norte. O litoral caracterízase por cantís baixos que alternan con praias de area. Grandes charcas atópanse dentro de dúas praias. Illa Dog atópase ao oeste doss Caios Prickley Pear.

## Notas
## Véxase tamén
Illa Little Scrub

A **illa Little Scrub**  é unha illa de Anguila, un Territorio Británico de Ultramar no Caribe. A illa está a 1´3 km. ao nordés da illa principal de Anguila, e a 500 m. desde Illa Scrub. 

## Véxase tamén 
### Ligazóns externas
* Explorar a illa Scrub
* Foto satélite da illa Scrub
Illa de Anguila

A **illa de Anguila** é a maior illa do arquipélago de Anguila, é unha das Illas de barlovento, que se atopa entre o mar Caribe no oeste e o océano Atlántico no leste. É un grande illa de coral, plana, seca/ húmida, ao sur e ao leste de Porto Rico. É unha illa sen elevacións importantes co seu terreo composto na súa totalidade por praias, dunas e penedos baixos de pedra calcaria.

Nesta illa localízase a capital, The Valley.

## Outeiros 
A máxima elevación en Anguila, Crocus Hill, 65 metros. Crocus Hill é un dos cantís que lindan coa costa norte.

## Costa 
As numerosas baías, Barnes, Little, Rendezvous, Shoal e Road, atraen a moitos turistas a esta illa tropical. A costa e as fermosas praias cristalinas forman parte da economía turística de Anguila. Debido ao clima cálido de Anguila, as praias pódense usar durante todo o ano.

## Estatísticas 
**Localización:** Caribe, illa no mar Caribe, ao leste de Porto Rico

**Coordenadas xeográficas:** 18 15 N, 63 10 W

**Mapas de referencia:** Centroamérica e o Caribe

**Área:**
* * total: * 91 km  2 
* * Terra: * 91 km  2 
* * Auga: * 0 km  2 

**Área: comparación:** como a metade de Washington DC

**Límites de terra:** 0 km

**Fronteiras:** 61 km

**Reclamacións marítimas:**
* * Zona de pesca exclusiva: * 200 min
* * Mar: * 3 min

**Clima:** clima moderado no nordés ventos alisios

**Uso do solo:**

* * Terra cultivable: * 0%
* * Cultivos permanentes: * 0%
* * Pastos permanentes: * 0%
* * Bosques: * 0%
* * Outros: * 100% (principalmente pedra con matogueira de carballo espallada, árbores, algo de sal comercial)

**Medio ambiente - cuestións actuais:** abastecemento de auga potable.
Ás veces non pode satisfacer a demanda crecente en gran parte debido á mala distribución do sistema.

## Illas e caios 
O territorio de Anguilla está formado pola propia illa de Anguila (de lonxe a máis grande), así como por outras numerosas illas e caios, a maioría delas moi pequenas e deshabitadas. Estes inclúen:

* Anguillita
* Blowing Rock
* Cove Cay
* Crocus Cay
* Deadman's Cay
* Illa Dog
* East Cay
* Little Island
* Little Scrub Island
* Mid Cay
* North Cay
* Prickly Pear Cays
* Rabbit Island
* Sandy Island, tamén coñecida como Sand Island
* Scilly Cay
* Illa Scrub
* Seal Island
* Sombrero, tamén coñecida como illa Hat
* South Cay
* South Wager Island
* West Cay

## Distritos
Anguila está dividida en catorce distritos:

## Clima
Anguila presenta un clima húmido e seco tropical baixo a clasificación climática Köppen. A cidade ten un clima bastante seco, moderado polo nordés ventos alisios. As temperaturas varían pouco ao longo do ano. Rango máximo diario medio de aproximadamente 27&nbsp;°C en decembro a 30&nbsp;°C en xullo. As precipitacións son erráticas e median aproximadamente 900 mm ao ano, sendo os meses máis húmidos setembro e outubro e os meses máis secos de febreiro e marzo. Anguila é vulnerable aos furacáns de xuño a novembro, sendo a tempada alta de agosto a mediados de outubro.
A illa sufriu danos en 1995 polo Furacán Luís.

Notas
Illa Scrub

A **illa Scrub** (en español antigamente **Isla Anguilita**) é a segunda illa en tamaño do arquipélago de Anguila, no mar Caribe, localizado concretamente ao noroeste da illa de Anguila, un territorio británico de ultramar no Caribe. Posúe unha superficie de 7.8&nbsp;km² e atópase deshabitada.

Pódese chegar facilmente en barco. De propiedade privada, aínda existen os restos dun campo de aviación. Hai varias casas abandonadas na illa, principalmente debido aos danos causados polos furacáns. Non hai electricidade nin auga corrente.

## Fauna 
A illa foi declarada como área importante para a conservación das aves pola BirdLife International, principalmente debido á aniñación de aves mariñas. Como a gaivota chorona americana, o carrán real, o carrán rosado e o carranciño. Os paxaros terrestres residentes inclúen a Eleania martinica e o Margarops fuscatus. As cinco especies de réptiles da illa comprenden os Ameiva plei, *Anolis gingivinus*, Sphaerodactylus parvus, Sphaerodactylus sputator e a especie ameazada Alsophis rijgersmaei. E a serpe en perigo de extinción alsophis rijgersmaei. Foron rexistradas tartarugas verdes e de coiro. Tamén atópanse cabras e ratas. Habitualmente avístanse baleas ao oeste de Scrub, ao longo da liña costeira sur.
## Notas
## Véxase tamén
### Outros artigos
* Anguila

### Ligazóns externas
* Exploring Scrub Island
Galería de imaxes de Mondoñedo

**Galería de imaxes** do concello de Mondoñedo na provincia de Lugo.

## Mondoñedo 

Ficheiro:Coat of Arms of Mondoñedo.svg|Escudo oficial
Ficheiro:Flag of Mondoñedo.svg|Bandeira oficial
Ficheiro:Situacion Mondoñedo.PNG|Situación de Mondoñedo
Ficheiro:Mondoñedo-Catedral (Álvaro Cunqueiro) 01.jpg|Cunqueiro en Mondoñedo
Ficheiro:Mondoñedo edificio Galicia.jpg|Mondoñedo
Ficheiro:Mago Merlín en Mondoñedo.jpg|Imaxe na casa do mago Merlín
Ficheiro:Ponte Pasatempo.jpg|Ponte do pasatempo
Ficheiro:Vista panorámica de Mondoñedo.jpg|Vista panorámica de Mondoñedo
Ficheiro:Igrexa de Mondoñedo, Galiza.jpg|Igrexa de Mondoñedo

### Catedral de Mondoñedo 

Ficheiro:MondonhedoCatedral.jpeg|Catedral de Mondoñedo
Ficheiro:Interior, Catedral da Asuncion, Mondoñedo, Galicia.jpg
Ficheiro:Interior, Catedral da Asuncion, Mondoñedo, Galicia 2.jpg
Ficheiro:Interior, Catedral da Asuncion, Mondoñedo, Galicia 3.jpg
Ficheiro:Interior, Catedral da Asuncion, Mondoñedo, Galicia 4.jpg
Ficheiro:MondonhedoCatedralSanPedro.jpeg|Frescos da vida de San Pedro

## Véxase tamén 
### Outros artigos 
* Galería de imaxes de Galicia
* Galería de imaxes da comarca da Mariña Central
* Lugares de Mondoñedo
Sofía Chotek

**Sofía María Xosefina Albina Chotek**, nada en Stuttgart o 1 de marzo de 1868 e finada en Saraxevo o 28 de xuño de 1914, foi duquesa de Hohenberg e a dona do arquiduque de Austria Francisco Fernando, herdeiro do Imperio Austrohúngaro.

## Traxectoria 
Naceu en Stuttgart, no seo dunha familia da nobreza bohemia, cuarta filla do Bohuslaw Chotek, conde de Chotkova und Wognin e a súa esposa, Wilhelmine Kinsky, condesa de Wchinitz und Tettauy. De moza foi dama de compañía da arquiduquesa Sabela, dona do arquiduque Federico de Austria.

En 1888 coñeceu ao que sería o seu esposo, nun baile en Praga, co cal comezaría unha relación amorosa segreda. Francisco Fernando aproveitaría as visitas aos seus familiares para ver a Sofía, pensando estes que se namorara de María Cristina, irmá máis vella do arquiduque Federico. Cando a arquiduquesa Sabela se decatou da relación, despediu a Sofía creando un escándalo na sociedade da época.

O emperador Francisco Xosé negouse a que Francisco Fernando e Sofía casasen, xa que ao ser o seu sucesor debía casar cun membro da familia Habsburgo ou dalgunha casa real europea, e Sofía non reunía estes requisitos. Con todo Francisco Fernando insistiu en que non contraería matrimonio con outra muller se non era con Sofía.

miniatura|esquerda|250px|Sofía Chotek coa súa familia
A pesar da negativa do emperador, Francisco Fernando e Sofía casaron en 1899, cando o emperador Francisco Xosé accedeu a que estes tivesen un casamento morganático, coa condición de que os seus fillos non tivesen dereito ao trono austrohúngaro. En 1905 foi concedido a Sofía o título de Duquesa de Hohenberg, o que lle permitía ser tratada como *Alteza*, aínda que este tratamento era inferior ao de Arquiduquesa de Austria.

Sofía e Francisco Fernando tiveron tres fillos: Sofía de Hohenberg (1901-1990), Maximiliano de Hohenberg (1902-1962) e Ernesto de Hohenberg (1904-1954).

En 1914, o xeneral Oskar Potiorek, gobernador da provincia austrohúngara de Bosnia-Hercegovina, invitou a parella a presenciar unhas manobras militares en Saraxevo, viaxe que Francisco Fernando considerou perigoso por mor do latente nacionalismo bosníaco. Sofía, que non adoitaba acompañar ao seu esposo en viaxes oficiais, fíxoo esta vez como regalo de aniversario.

miniatura|dereita|200px|Ponte onde tivo lugar o asasinato de Saraxevo
Foi o 28 de xuño de 1914 cando a parella chegou a Saraxevo e, ao comezo da súa visita pola cidade en coche descuberto, lles guindaron unha granada que estoupou xunto ao coche contiguo. Ante a magnitude dos feitos e ao haber feridos, víronse obrigados a ir rapidamente ata o hospital máis próximo, pero ao dobrar unha esquina foron asasinados a tiros polo terrorista bosníaco Gavrilo Princip, acto que pasou á historia como o Atentado de Saraxevo e que foi causa directa do estoupido da primeira guerra mundial.

Sofía e máis o seu esposo descansan na cripta do castelo de *Schloss Artstetten*, onde hai un museo dedicado á súa memoria.

## Véxase tamén 
### Outros artigos 
* Francisco Xosé I de Austria
* Francisco Fernando de Austria
* Asasinato de Saraxevo
717

## Acontecementos 
* 25 de marzo - Teodosio III abdica do trono bizantino, cedéndollo a León III, quen comeza o seu reinado.
* Clotario IV, é nomeado rei de Austrasia por Carlos Martel, mordomo de palacio.
* O valí Al-Hurr inicia o sitio de Barcelona, que toma no ano seguinte.

## Nacementos 
*

## Mortes 
* Suleiman, califa omeia.
*Eadwulf I, rei do reino anglosaxón de Northumbria.

## Outros 
* O territorio musulmán en Hispania comeza a ser denominado Al-Andalus na documentación árabe.

Historia ano a ano
719

## Acontecementos 
* Khilperico II, é nomeado rei dos francos.
* Al-Samh é o novo valí ou gobernador do Al-Andalus.

## Nacementos 
*

## Mortes 
*

## Véxase tamén 
Historia ano a ano
720

## Acontecementos 
* O valí musulmán Al-Samh toma as cidades de Perpiñán e Narbona, na Septimania.

### Arte e cultura 
* Redáctase o Nihongi, libro que contén a tradición shinto xaponesa, e que completa o Kojiki.

## Nacementos 
* Paulo Diácono, erudito longobardo autor da *Historia dos longobardos* (m. 800).
* Bertrada de Laon - esposa de Pipino III (morreu en 758).

## Mortes 
* Ardón, rei visigodo que intentou enfrontarse á invasión musulmá, gobernaba na Septimania.

## Véxase tamén 
Historia ano a ano
722

## Acontecementos 
* Batalla de Covadonga.

## Nacementos 
* Froila I - rei de Asturias (757 - 768).

## Mortes 
*

## Véxase tamén 
Historia ano a ano
723

## Acontecementos 
* O misioneiro anglosaxón Winfrid – despois chamado San Bonifacio, Apóstolo dos Xermanos – predicando entre os catos, derrubou a súa árbore sagrada, o Carballo de Thor, preto de Fritzlar, como parte dos seus esforzos para rematar a conversión ao cristianismo dos catos e as outras tribos xermánicas setentrionais.
* Fundación de Katmandú.

## Nacementos 
* Anselmo de Nonantola - duque de Friúl e santo longobardo (morreu en 805).

## Mortes 
* Ō-No-Yasumaro - escritor e historiador xaponés (n. 660).

## Véxase tamén 
Historia ano a ano
724

## Acontecementos 
* Hisham ibn Abd al-Malik nomeado Califa omeia de Damasco (m. 743).
* Shomu sobe ao trono imperial xaponés. Sucede a Gensho.
* Transamundo rebélase contra Faroaldo II e, tras mandalo a un convento, convértese en novo duque de Spoleto.

## Nacementos 
*

## Mortes 
* Romualdo II de Benevento, Duque de Benevento. Datas alternativas 731, 732.

## Véxase tamén 
Historia ano a ano
725

## Acontecementos 
* Os musulmáns toman a cidade de Carcasona, na Septimania.
** 22 de agosto - Tropas islámicas saquean a cidade de Autun, no corazón de Francia.

## Nacementos 
* Aethelberht II - rei de Kent (m. 762).

## Mortes 
* Wihtred de Kent, rei de Kent (n. 670).

## Véxase tamén 
Historia ano a ano
Cluj-Napoca

**Cluj-Napoca** é unha cidade, capital do distrito de Cluj en Romanía, cun censo de 318.000 persoas en 2002.
721

## Acontecementos 
* 9 de xuño: batalla de Tolosa, preto da cidade homónima. O duque franco Eudes de Aquitania rexeita o ataque do valí musulmám Al-Samh, que morre no combate.
** Eudes fracasa no intento por recobrar Narbona, en mans musulmás desde o ano anterior.

## Nacementos 
* Al-Saffah, futuro primeiro califa abasida (m. 754)
* Data aproximada - Abu Musa Jabir Ibn Hayyan, coñecido en Occidente como Geber, alquimista (m. ca. 815).

## Mortes 
* 13 de febreiro - Khilperico II, rei dos francos.
* 9 de xuño - Al-Samh, valí de Al-Andalus, en combate.
* Eadfrith, monxe británico, bispo de Lindisfarne desde 698, autor dos Evanxeos de Lindisfarne.

## Véxase tamén 
Historia ano a ano
Alvedro, Almeiras, Culleredo

**Alvedro** é un lugar da parroquia de Almeiras no concello coruñés de Culleredo na Comarca da Coruña. Segundo datos do INE, en 2008 tiña 371 habitantes (185 homes e 186 mulleres).

Aquí aséntase o Aeroporto de Alvedro, asociado á cidade da Coruña.

No lugar situábase o pazo dos Vales, construído en 1722 e trasladado en 2011 por AENA á parroquia de Pravio (Cambre), a 5&nbsp;km de distancia, posto que estaba nunha zona afectada pola expansión do aeroporto.

## Lugares e parroquias 
### Lugares de Almeiras 
### Parroquias de Culleredo 
## Notas
Montrove, Liáns, Oleiros

**Montrove** é un lugar da parroquia de Santaia de Liáns, no concello coruñés de Oleiros. Segundo o padrón municipal (INE 2012) ten 1.442 habitantes (712 homes e 730 mulleres).

A parroquia ten varias urbanizacións grandes de chalés acaroados, como as de Icaria, Montrove e Dos Regos.

## Historia
O 13 de agosto de 1973 o voo 118 de Aviaco tivo un accidente aéreo cando se dirixía ó aeroporto de Alvedro, no cal morreu toda a pasaxe e a tripulación, o que levaría a unha redución do seu tráfico.

## Patrimonio
Moi preto deste pazo o concello dispón dun xardín-parque, situado nunha antiga casa señorial da que so quedan algunhas ruínas.

## Lugares e parroquias
### Lugares de Liáns
### Parroquias de Oleiros
716

## Acontecementos 
* 18 de abril - León III Isáurico proclámase emperador de Bizancio.
** Bizancio e Bulgaria asinan un tratado de amizade e de alianza.
* Córdoba convértese na capital do emirato de Al-Andalus.
** Os árabes fundan Calatayud, a máis antiga das cidades andalusís.
* Romualdo II de Benevento tómalle a fortaleza de Cumas ao duque Xoán I de Nápoles.
* Inicio do reinado de Ethelbald, rei de Mercia (até 757).

## Nacementos 
* Carlomán, mordomo de pazo franco (m. 754).
* Malik ibn Anas, fundador da escola malikí no dereito islámico (795).

## Mortes 
* Ceolred, rei de Mercia.
* Osred, rei de Northumbria (n. 696).
* Li Su Hsun, pintor chinés (n. 651).
* Ruizong, emperador da dinastía Tang, China (n. 662).

## Véxase tamén 
Historia ano a ano
Galería de imaxes de Monforte de Lemos

**Galería de imaxes** do concello de Monforte de Lemos na provincia de Lugo.

## Monforte de Lemos 
## Colexio da Nosa Señora da Antiga 
## Castelo de Monforte de Lemos e mosteiro de San Vicente do Pino 
## Rodrigo de Castro Osorio 
## Río Cabe 
## Véxase tamén 
### Outros artigos 
* Galería de imaxes de Galicia
* Galería de imaxes da comarca de Terra de Lemos
* Eleccións municipais en Monforte de Lemos
* Lugares de Monforte de Lemos